Ek is 'n bietje afgunstig.. Die boek Dutch wat ek geskryf het vir en.wikibooks kry so'n 50 treffers per dag. Maar kyk die boek Afrikaans .... En daai boek is nie so goed nie. Dit het byvoorbeeld baie min lêers met geluid. Daar is blykbaar mense wat dit wil leer. En nie baie moontlikhede om dit aanlyn te leer nie.
Jy sal nie raai nie - ek dag nog in hierdie week: iemand wat darem sy lewe goed benut het sal 'n volledige 7 000 bladsy handboek oor 'n taal skryf [ek het nie gedink aan Afrikaans nie; dit laat ek oor aan mense wat beter Engels as ek kan praat en skryf]. Dit moet wragtig alles verduidelik. Elke afwyking, elke sinsnede, hoe dit van ander soortgelyke tale verskil [om daardie valse vriende uit te lig]. Dit moet stadig begin, amper soos die For Dummies-reeks. Ongelukkig is die For Dummies-reeks nie baie volledig nie. Dit is slegs 'n aptytwekker. Dit kan oefeninge ook insluit, met die antwoorde agter. As jy uiteindelik klaarmaak met Oefening 5 567, dan is jy amper volleerd en 'n taalprofessor.
Dit het my dus verbaas waarom die Iere dan so sommer vanself verengels het, juis omdat ek en Voyageur nou lank sit en praat het oor Soll die plattdeutsche Sprache gepflegt oder ausgerottet werden - Gegen Ersteres und für Letzteres. Ek en Voyageur het mos bevind dat die Platduitsers in armoede was (wel, die indruk had dat hulle arm was), en geglo het - deur van jou hinterlandse moedertaal ontslae te raak, sal jy met 'n taal met 'n groter woordeskat meer kan verrig en slimmer word en geld kan maak. Hierdie "slimmer" taal was Standaardduits. Maar bo in die berge, bly die welvarendste Beierse deelstaat. Hierdie Beierse bevolkingsgroep kon hul nie 'n aks skeel oor Standaardduits nie, omdat hulle so "welvarend" is, of nog nooit gepla was oor hul rykdom (of gebrek daaraan) nie. Vandag sien ons die gevolge: Beiere kraai steeds ekonomies koning, sonder te veel hulp van Standaardduits. Trouens, verneem ek by Voyageur, hierdie mense leef in 'n diglossie met Standaardduits. Dit wil sê - Standaardduits en Beiers het so afgewyk dat dit amper onversoenbaar en amper onverstaanbaar is.
Met ander woorde: deur 'n ander taal aan te neem, en jou eie af te leer, gaan jou nie ryk maak nie. Jy kan jou dus indink as ek hoor my Afrikaanse klasvriendin maak haar kinders in Engels groot. Nie dat jy neerbuigend na jou naaste moet kyk nie, maar feite bly feite. Die eerste reaksie wat in my kop opduik is: Magtig vrou, jy is Tant Sannie van die PLAAS. Jy was saam met my in die tweedetaalklas, jy het Engels net-net deurgeskraap... Skoon ge- "You is"-en-"I are". Jy is nie eens getroud met 'n Engelssprekende man wat jou kan reghelp nie. En nou wil jy die arme kind met hierdie steenkoolengels van jou korrup maak?! Met sulke hondengels sal die Anglikaanse Vader John hom nie verby die kerkdrumpel toelaat nie! Maar ag, ja - leef maar in jou eie klein wêreldjie.
Geldwaarde dra geweldig by tot die status van 'n dialek/taal. En gaan kyk maar: Katalonië en Beiere is hoogs geïndustraliseerd, dog bedeeld met pragtige, unieke kulture. Welvaart skep ook 'n groter mate van stygingsbewustheid. Mense sien hoe goed dit met ander gaan en wil 'n beter posisie verwerf as wat hulle het. Stygingsbewuste klasse klamp hulle dikwels vas aan die taal wat die nodigste vir vordering in die lewe lyk. ... in Katalonie beywer die hoë klas hom vir die bevordering van... Katalaans, terwyl die middeklas maklik ... Spaans oorneem. Sosiolinguiste het vasgestel dat die middelgroepe gevoeliger is vir prestigevorme omdat hulle onsekerder oor hulle sosiale posisie voel. Dié klas hel die maklikste oor na die groep wie se taal skynbaar die beste kanse op bevordering bied. (Steyn, 1981: 239)
Maar Onkel Steyn, as jy dan sien die Katalaanse minderheid is innoverend en gaan vooruit, waarom dan nog met die Spaanse juk sit soos die tienmiljoen ander wat in dieselfde boot as jy sit? Ek sou dan juis Katalaans by my moedertaal voeg om aan die voete van die Katalane te leer.
Ek dink dat die wikistelsel baie voordele het bo gedrukte boeke. Een daarvan is geluidslêers, soos daardie knoppie links; 'n ander is quizzes, soos hierdie. Ook die [[hakies]] maak jou onafhankliker van die beleerstyl van jou leraar en jy vermag om pleks daarvan meer jou eie leerstyl te volg. Ek dink daarom ook dat tale leer nou ook beïnvloed word deur die internet. Die sosio-ekonomiese kant is natuurlik nog steeds belangrik, maar in die wêreld van ipads en iphones is die spelreëls nie heeltemaal dieselfde meer nie. Ons Sjinese grad is nou besig Duits te leer met haar iphone. Hoekom? I just like it.
Ek begryp daarom nie waarom jy verwag dat mense na gedrukte boeke gaan soek nie. Dis so uit die vorige millennium...
Ons elektrisiteitsvoorsiening dateer uit die vorige millennium, dis wat! Net die wete dat ek vir jou kan skryf is klaar 'n wonderwerk! Ek het 'n paar redes:
Ek voel uiters gespanne as ek voor 'n rekenaar moet sit en leer. Die uitsondering is daardie Belgiese webwerfie wat Latyn aanbied, wat jou woordjie vir woordjie laat pas. Ek het my e-leser gehaat, en 'n Freudian slip gegee toe ek hom per ongeluk stukkend gesit het. Die tablette se skermgrootte is te klein, en heeltyd leef ek in paniek wanneer die battery pap word. Dit is wel anders met fiksieboeke van Amazon op my rekenaar-Kindle. Daar kan ek op die woord klik en die woord word nageslaan. Daarvan hou ek wel. Of as jy 'n woord soek met die rekenaar - dis net so vinnig.
Dit voel net asof boeke 'n gewigtige stempel dra wat sê: dit is korrek. Enigiemand kan die grootste klomp taallaster kwytraak op Wikibooks...
Ek hou daarvan om soos 'n Middeleeuse priester deur boeke omring te word. Dis so = Gothic. Soos daardie Victoriaanse huise waaroor Voyageur mal is.
Ek hou daarvan om 'n boek om en om en om te blaai. Die woorde op papier is geduldig. 'n Rekenaar steek soms soos 'n steeks donkie vas. Ek hou daarvan om te skryf, terugblaai, skryf, terugblaai, skryf...
Probeer, ja, probeer Hebreeuse lettertjies op 'n rekenaar/tablet/iPhone... ek verkies eerder 'n boek en vergrootglas! Die zoom-funksionaliteit is pateties.
Ek verkies om Librivox op my selfoon, die oorfone in my ore, en 'n boek met 'n kamferreuk in my hand te hê. En ek op die bed of rusbank.
Hoe het julle op skool geleer: met 'n potlood/kryt en papier of griffel en lei in die hand. Jy het 50 keer geskryf, tot jy blou is, maar jou kop volg wat jou hand skryf. Kom ons maak 'n A: A. Lyntjie op, lyntjie af, lyntjie dwars. Dink jy ek gaan al hierdie sinne hierbo wat ek pas geskryf het onthou? Nee! Die rooi penmerke werk behoorlik jou gal. Die haatlike kommentaar meer: leer harder!, doen beter.
Ja, ek is old school, ek wil hê die mense wat my 'n C2-sertifikaat oorhandig moet sê: knap gedaan, ou seun, jy het dit verdien. Suidpunt (kontak) 13:54, 9 Maart 2016 (UTC)
Nou die tweede probleem, toe ek vir hom 'n boodskap op en:wiki stuur, sien ek dat die baasbreine en:User:Japan Football al verskeie kere geblok het (tans permanent)!
Haai Gebruiker:Suidpunt! Jy het 'n neus vir boeke. Ek soek 'n kopie van Suid-Afrikaanse skulpe : 'n versamelaarsgids Struik Deirdre Richards 1987. Ongetwyfeld sal die boek ons help met Afrikaanse name en dinge! Enige idees? Groete! Oesjaar (kontak) 16:51, 15 Maart 2016 (UTC)
Ek hoef nie ver te soek nie, want daar is een in my dorpsbiblioteek (pas gekyk op Brocade/Slims). Hou die ruimte dop vir verdere besonderhede... Ek het juis 'n kortverhaalboek om daar te gaan plunder... Suidpunt (kontak) 17:01, 15 Maart 2016 (UTC)
Right. Die boek is op my lessenaar. Waarna soek jy spesifiek? Soek jy eers al die skulpe met volksname? En wat soek jy dan spesifiek? Kan jy vir my 'n tabel optrek? Soek jy byvoorbeeld:
Die meerderheid van die boek het nie eintlik volksname nie. Dit is nogal sleg. Verder sal ons ook die naam met die WAT moet nagaan, hoewel die WAT dikwels verouderd kan wees wat betref die wetenskaplike name, juis omdat die name so vinnig verander. My magtig, pienkrifbakkie is nie eens opgeneem nie! Ek sal die boek moet sif vir name, want die indeks kon beter ingedeel gewees het. Of het jy iets anders in gedagte? Suidpunt (kontak) 09:03, 16 Maart 2016 (UTC)
Nuwe Stories 3 is sonder twyfel ’n hoogtepunt sedert die kompetisie ’n aanvang geneem het. Al die skrywers het verhale van hoogstaande literêre gehalte gelewer. Lesers word vasgenael met ’n tapisserie van temas wat deur middel van verskillende verteltegnieke in die onderskeie verhale voorkom. Afrikaans het geen tekort aan jong talent sover dit die kortkuns aangaan nie. Hierdie projek is ’n welkome toevoeging tot die bevordering van Afrikaanse letterkunde sowel as die skryfkuns.
Gaan kyk jy egter op Urban Dictionary, merk mens dat ene Afrikaaanseboerseun reeds op 13 Augustus 2008 hierdie woord neergepen of gemunt het. Toe was ek nog in matriek en my gewete maagdelik ongeskonde en rein. In hierdie geval verwys die Urban Dictionary na 'n persoon wat deur 'n meisie afgesê is [wat eintlik ook presies sê waarin die heer (of die spreker dink die heer dink) eintlik belanggestel het, nè?].
Die vraag is, wat maak ek nou met hierdie gegewens? 'n Woord bly 'n woord. Kaksleg en skytbang is reeds opgeneem, hoewel ek duidelik bygevoeg het dit is obseen of plat. Suidpunt (kontak) 17:07, 15 Maart 2016 (UTC)
Suidpunt, ek het nie die gawe met woorde (en geduld nie) soos jy nie maar kom ek probeer. Myns insiens is ons Wiki 'n plek waar jong kinders hopenlik hulle 1ste kennismaking het met die ensiklopediese wêreld wat veronderstel is om alles te dek. Die woord waarna jy verwys is myns insiens nie tradisionele Afrikaans nie maar straat Afrikaans. Ek weet dit is waar ons taal groei, op straat. Ons is nie 'n letterkundige blad nie (ek het niks teen letterkunde nie maar is 'n tegnoloog) en voel dat ons nie verplig is om elke moontlike nuwe Afrikaanse woord te dek nie, maar wel elke moontlike wetenskaplike feit binne normale, morele standaarde. Ek is verby die stadium waar vuil/vieslike woorde my beindruk. Daarom verkies ek Britse rolprente bo Amerika, laasgenoemde dink blykbaar dat die gebruik van die f-woord opwindend is. Ek dink hier iewers is n boodskap in.....
Wat doen jy op 'n Vrydagaand as jy 'n Afrikaanse Jongmensboek (Young Adult Book) nadersleep... uitvind in die eerste en tweede hoofstuk daar is 'n tawwe rofstoeier en streetfighter, 'n begeerlike vrou en 'n 21-jarige rokjagter (laasgenoemde pleeg impulsief die daad sommer in die aantrekhokkies van klerewinkels as hy (en die "onskuldige", niksvermoedende meisies!) lus kry)... al twee ouens se paaie kruis met dié van die begeerlike vrou... by die laaste hoofstuk sien jy die tawwe rofstoeier en die rokjagter baklei (onvermydelik!)... nog 'n paar bladsye later verongeluk die bebloede rokjagter met sy motorfiets (nie dat jy omgee nie, hy sou tog kort voor lank 'n geslagsiekte opdoen en die ander meisies besmet) ... en die begeerlike vrou wil die tawwe rofstoeier nie meer hê nie?